Nr. L 72/50 De Europæiske Fællesskabers Tidende 18. 3. 88 KOMMISSIONENS BESLUTNING af 1. februar 1988 om en samordnet foranstaltning til ydelse af ventegodtgørelse til de fiskere fra visse medlemsstater i Fællesskabet, der har måttet indstille deres fiskeri i farvan- dene under Marokkos højhedsområde eller jurisdiktion (Kun den spanske og den portugisiske udgave er autentisk) (88/162/EØF) KOMMISSIONEN FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Europæiske Økonomiske Fællesskab, ” under henvisning til Rådets forordning (EØF) nr. 4028/86 af 18. december 1986 om fællesskabsforanstaltninger til forbedring og tilpasning af fiskeri- og akvakulturstruktu- mrerne ()), særlig artikel 23, stk. 5, og artikel 32, stk. 1, og ud fra følgende betragtninger : Den midlertidige fiskeriordning mellem Det Europæiske Økonomiske Fællesskab og Kongeriget Marokko (?), som var gældende fra 1. august 1987 til 31. december 1987, er udløbet ; forhandlingerne om indgåelse af en fiskeriaftale førte ikke til resultater inden den 31. december 1987; efter notifikation fra marokkanske myndigheder indstil- lede EF-fartøjer, som opererer i farvandene under Marokkos højhedsområde eller jurisdiktion, deres fiskeri den 31. december 1987 ved midnat ; ca. 700 fiskerfartøjer, som fører spansk eller portugisisk flag, er berørt af denne indstilling af fiskeriet og kan hverken udøve fiskeri i EF-farvandene eller andre steder ; indtil der foreligger resultater af de igangværende forhandlinger, er det nødvendigt at reducere følgerne af denne indstilling af fiskeriet til et minimum ved at yde ventegodtgørelse ; godtgørelsen skal være et supplement til de nationale støtteforanstaltninger, der skal afhjælpe en alvorlig forstyrrelse af de pågældende medlemsstaters økonomi ; en sådan foranstaltning, baseret på et interventionspro- gram, som godkendes af Kommissionen, er en samordnet  foranstaltning efter artikel 32, stk. 1, tredje led, i forord- ning (EØF) nr. 4028/86 ; foranstaltningen skal eventuelt forlænges ; Den Stående Fiskeristrukturkomité har ikke afgivet udta- lelse inden for den af formanden fastsatte frist — () EFT nr. L 376 af 31. 12. 1986, s. 7. ( EFT nr. L 232 af 19. 8. 1987, s. 18. i VEDTAGET FØLGENDE BESLUTNING : Artikel 1 1. Der indledes en samordnet foranstaltning med Spanien og Portugal om udbetaling af ventegodtgørelse til disse medlemsstater. ' 2. Ventegodtgørelsen er bestemt til fiskere fra disse medlemsstater som et bidrag til at reducere følgerne af indstillingen af deres fiskeri i farvandene under Marokkos  højhedsområde eller jurisdiktion. 3. De pågældende medlemsstater forelægger inden den 26. januar 1988 Kommissionen et interventionsprogram til godkendelse med de nærmere bestemmelser for ydelse af godtgørelse til fiskere, der er berørt af indstillingen af fiskeriet. Artikel 2 Godtgørelsen til et beløb på højst 3 mio ECU pr. måned ydes fra den 1. januar 1988 og indtil datoen for afslut- ningen af de igangværende forhandlinger om en fiskeriaf- tale mellem Det Europæiske Økonomiske Fællesskab og Marokko, dog senest den 31. januar 1988. Den ydes i forhold til de respektive fartøjers aktiviteter inden for rammerne af fiskeriet i 1987 under hensyn til sæsonbe- stemte faktorer og i henhold til de satser, der er fastsat i bilaget. | Artikel 3 De dage, for hvilke der ydes godtgørelse i henhold til denne beslutning, betragtes ikke som yderligere ophørs- perioder efter artikel 23 i forordning (EØF) nr. 4028/86. Artikel 4 nDenne beslutning er rettet til Kongeriget Spanien og til Den Portugisiske Republik.  Udfærdiget i Bruxelles, den 1. februar 1988. På Kommissionens vegne Antånio CARDOSO E CUNHA Medlem af Kommissionen